системи и чрез електронен обмен на данни (при условие че се спазват недискриминационните ограничения, свързани с далекосъобщенията);
 в)
 изготвяне на транспортни документи, митнически документи и други документи, свързани с произхода и естеството на превозваните товари;
 г)
 организиране на временния престой на плавателни съдове или поемане на доставката на товари от собствено име или от името на други доставчици на услуги в сферата на международния морски транспорт;
 д)
 установяване на търговски договорености с други местни морски спедитори, включително участие в капитала на дружеството и наемане на местен персонал или на чуждестранен персонал, при спазване на съответните разпоредби на настоящото споразумение;
 е)
 покупка и използване, за собствена сметка или за сметка на своите клиенти (и препродажба на техните клиенти), на всички видове транспортни услуги, включително по вътрешните водни пътища, автомобилните пътища и железниците, както и спомагателни услуги за всички тези видове транспорт, необходими за предоставянето на интегрирана транспортна услуга;
 ж)
 притежаване на необходимото за упражняване на икономическите дейности оборудване.
 8. Всяка страна предоставя на доставчиците на услуги в сферата на международния морски транспорт на другата страна, при разумни и недискриминационни условия и ред, следните услуги на пристанището: корабоводене, теглене на буксир и помощ от влекач, зареждане с провизии, зареждане с гориво и вода, събиране на отпадъци и унищожаване на баласта, услуги на пристанищната управа, навигационно осигуряване, оперативни наземни услуги, необходими за експлоатацията на корабите, включително комуникации и снабдяване с вода и електричество, съоръжения за ремонт при спешни случаи, услуги по хвърляне на котва и акостиране.
 9. Всяка страна позволява на доставчиците на услуги в сферата на международния морски транспорт на другата страна да предоставя международни морски транспортни услуги, които включват плаване по вътрешните водни пътища на другата страна.
 10. Всяка страна позволява на доставчиците на услуги в сферата на международния морски транспорт на другата страна да ползват, на недискриминационна основа и при съгласувани между съответните дружества условия, услуги по фидерни превози между пристанищата на Украйна или между пристанищата на отделни държави — членки на Европейския съюз, които се предоставят от собствените ѝ регистрирани доставчици на услуги в сферата на международния морски транспорт.
 11. Настоящото споразумение не засяга прилагането на морските споразумения, сключени между Украйна и държавите — членки на Европейския съюз, за въпроси, които са извън приложното поле на настоящото споразумение. Ако разпоредбите на настоящото споразумение са по-малко благоприятни по определени въпроси, отколкото разпоредбите на съществуващите споразумения между държавите — членки на Европейския съюз, и Украйна, превес имат по-благоприятните разпоредби, без да се засягат задълженията на ЕС като страна и като се взема предвид Договорът за функционирането на Европейския съюз. Разпоредбите на настоящото споразумение заменят разпоредбите на предходните двустранни споразумения, сключени между държавите — членки на Европейския съюз, и Украйна, ако последните са в противоречие с първите, освен когато е налице посочената в предходното изречение ситуация, или са идентични с тях. Разпоредбите на съществуващите двустранни споразумения, които не са обхванати в настоящото споразумение, продължават да се прилагат.
 Член 136
 Автомобилен и железопътен транспорт и транспорт по вътрешните водни пътища
 1. С цел да се осигури координирано развитие и постепенно либерализиране на транспорта